  Виталий Пронин Дэри ёросысь «Восточный» парсь вордон комплекс ваньмаз сямен пудо возьматонъя адӟытонъёсын вормисе поталля.Татын угось ньыль выжыысь парсь будэто. Нурскетӥсьёслэн выжы нимъёссы но аспӧртэмлыкоесь - асьме шаерен герӟаськемын: «Восточная», «Италмас», «Удмуртская» но «Завьяловская».Алигес Ижкарысь ипподромын ортчем выставкаын та выжыосысь парсьёс чемпионъёс луизы. Та сяна, Москваын ортчылӥсь «Зарни сӥзьыл» адӟытонъёсын кылем арын соос пусъемын одӥг туй, одӥг азвесь но ньыль зарни медальёсын. Туэ но дасясько та бадӟым ужрадэ пыриськыны.«Восточный» предприятие сӥль будэтэмезъя Россиын 8-тӥ интыын сылэ. Кылем арын сое выль выжы уськытонъя центрлы пӧрмытӥзы. Кунамы таӵе удысэн вырись предприятие 4 гинэ. Предприятие 18 улосъёслы парсьпиоссэ вуза. Азьвыл аръёсын ӵошатыса, парсьпи вузан куинь поллы йылӥз.Иван Аркашев. Теги: Дэри  